OpenLLM-France/wikimedia huggingface dataset:
# Esteban Trujillo Moreno

Esteban Trujillo Moreno (Algodonales, 19 d'agost de 1968) és un exfutbolista andalús, que ocupava la posició de defensa.

## Trajectòria

Va començar a destacar a les files del Palamós CF, equip al qual va arribar al 1990 provinent del Mallorca Atlètic. Amb els empordanencs va ser-hi titular durant dues temporades a la Segona Divisió, fins que a l'estiu de 1992 fitxa pel Marbella.
A l'equip andalús, també de Segona Divisió, hi va romandre entre 1992 i 1996, sent gairebé sempre titular. La temporada 94/95 va passar a l'Atlètic de Madrid, equip relacionat amb el Marbella, però no va jugar-hi cap partit, per la qual cosa, no va arribar a debutar a primera divisió. Per contra, va sumar-hi 167 a la categoria d'argent.

## Enllaços externs

* Fitxa del jugador
# Cal Wenceslao

Cal Wenceslao és una obra de Calafell (Baix Penedès) protegida com a bé cultural d'interès local.

## Descripció

Es tracta d'un immoble planta irregular amb un pati petit a la part posterior, constituït per planta baixa i una planta pis. Forma part de la mateixa finca un altre edifici que dona al carrer de la Barceloneta. La composició de la façana s'articula a partir d'un eix de simetria que queda trencat per la porta d'accés que està correguda cap a l'esquerra. A cada costat de la porta hi ha un finestral rectangular amb clavellinera de pedra motllurada i reixa de ferro. A la planta alta hi ha dos balcons rectangulars amb llosana de pedra motllurada i barana de ferro. Destaca a la part superior de la façana, un ampit calat fet amb elements seriats de terrissa. La façana és arrebossada i pintada.
El sistema constructiu és de tipus tradicional amb murs de càrrega i sostres unidireccionals. Els murs són de maçoneria unida amb morter de calç i les obertures de fàbrica de maó massís. Probablement les bigues són de fusta. Les clavellineres i llosanes són de pedra tallada d'origen local. Els ampits són de peces seriades de terrissa.

## Referències

* 1 2 «Cal Wenceslao». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 setembre 2016].
# Crave Entertainment

Crave Entertainment és una empresa desenvolupadora de videojocs creada el 1997 per Nima Taghavi. Es localitza a Newport Beach, Califòrnia. Crave Entertainment és una divisió de Handleman Corporation, que va ser comprada el 2005. Han publicat videojocs de Nintendo DS, Game Boy Advance, Nintendo 64 Nintendo GameCube, PlayStation, PlayStation 2, PSP i Xbox.

## Llista de videojocs

* AeroWings
* AeroWings 2: Airstrike
* Asteroids Hyper 64
* Bad Boys: Miami Takedown
* Battlezone: Rise of the Black Dogs
* The Bible Game
* Brunswick Pro Bowling
* Butt Ugly Martians
* Dave Mirra BMX Challenge
* Game
* Future Tactics: The Uprising
* Hard Rock Casino
* Intellivision Lives!
* Jade Cocoon
* Jade Cocoon 2
* Mojo!
* MX World Tour
* NRA Gun Club
* Pinball Hall of Fame
* Puzzle Challenge: Crosswords and More
* Skydancers
* Shadow Madness
* Snocross 2 Featuring Blair Morgan
* Strike Force Bowling
* Sudokoru
* Tokyo Xtreme Racer Advance
* Tokyo Xtreme Racer Drift
* Tokyo Xtreme Racer 3
* TriggerMan
* Tringo
* UFC: Tapout
* UFC Throwdown
* VeggieTales: LarryBoy and the Bad Apple
* World Championship Cards
* World Championship Poker Deluxe Series
* World Championship Poker: Featuring Howard Lederer ALL-IN
* World Championship Poker 2: Featuring Howard Lederer

## Enllaços externs

* (anglès) Crave Entertainment
* (anglès) Notícia de l'adquisició de Handleman Arxivat 2007-06-09 a Wayback Machine.
* (anglès) Crave Entertainment a MobyGames
# Lei (Nuoro)

Lei (en sard, Lei) és un municipi italià, dins de la província de Nuoro. L'any 2007 tenia 601 habitants. Es troba a la regió de Marghine. Limita amb els municipis de Bolotana i Silanus.

## Administració

Llista d'alcaldes :
| Període | Identitat | Partit |
| 2005- | Michelina Cadau | Llista cívica |
Viccionari
# Poel

Poel (en alemany: Insel Poel) és una illa del mar Bàltic, al land de Mecklenburg-Pomerània Occidental. Forma els límits naturals septentrional i oriental de la badia de Wismar a la costa alemanya. La costa nord de l'illa forma part de la badia de Mecklenburg. Es troba davant la ciutat hanseàtica de Wismar.
Té una superfície de 36 km² i el 2018 tenia 2.485 habitants. Kirchdorf n'és la localitat més gran. Administrativament és un municipi del districte de Nordwestmecklenburg. Des del 2012 forma part de l'Àrea metropolitana d'Hamburg.
Fins al segle XIX, gairebé tots els habitants vivien de l'agricultura o la pesca. Des d'aleshores el turisme ha anat agafant més importància.

## Referències

* ↑ Dr. Schröder-Lembke, Gertrud & Saegebarth, Joachim: "Insel Poel", Raum & Koch Wismar 2007, pp.82ff. (Schröder-Lembke) & pp. 197ff. (Saegebarth)
* ↑ Gerhard Katzung: Geologie von Mecklenburg-Vorpommern, Schweizerbart'sche Verlagsbuchhandlung, Stuttgart 2004, S. 335; allerdings erscheinen abweichende Flächenangaben zwischen 34 und 37 km².
# Crossover

«Crossover» té aquests significats:
* Crossover (ficció)
* Crossover (música)
* Crossover Thrash
* Crossover Magazine
* Crossover, nom anglès per a designar el vehicle multisegment.
# Savannah Steyn

Savannah Steyn (Londres, Anglaterra, 1996) és una actriu anglesa. El 2021 va protagonitzar la sèrie de Sky One Intergalactic.

## Biografia

Steyn va néixer al districte sud de Londres de Wandsworth. És d'origen sud-africà. Va assistir a la BRIT School abans de graduar-se a la Guildhall School of Music and Drama.
Va fer el seu debut televisiu com a Kaylah a la tercera sèrie del drama criminal de Sky Atlantic i de Canal+ The Tunnel. Després va interpretar a Chantal a la comèdia de situació curta de la BBC Three Wannabe. També va fer una aparició com a convidada a la sèrie de Sky One A Discovery of Witches i va protagonitzar el curt Ladies Day per Shortflix.
Steyn va interpretar a Lisa a la pel·lícula de terror Crawl del 2019. El 2021, Steyn va interpretar Ash Harper a la sèrie de ciència-ficció Intergalactic, també a Sky One. L'any següent, va interpretar a la jove Laena Velaryon en un episodi de la sèrie de fantasia de HBO House of the Dragon, una preqüela de Game of Thrones. L'octubre de 2022, es va rumorejar que Steyn interpretaria a la jove Ahsoka Tano (interpretada per Rosario Dawson d'adulta) en la sèrie de Disney+ Ahsoka basada en el personatge de La Guerra de les Galàxies.

## Referències

* ↑ «Intergalactic - Interview with Savannah Steyn (Ash Harper)», 19-04-2021. Arxivat de l'original el 4 de juny 2022. [Consulta: 24 agost 2022].
* ↑ «Savannah Steyn». [Consulta: 24 agost 2022].
* ↑ «People Just Do Nothing star gets BBC 3 series», 09-02-2018. [Consulta: 1r setembre 2020].
* ↑ Sky. «Sky's Intergalactic starring Savannah Steyn, Parminder Nagra & Eleanor Tomlinson starts filming», 31-10-2019. [Consulta: 1r maig 2021].
* ↑ Various. «TV tonight: Parminder Nagra and Savannah Steyn on the run in space», 07-05-2021. [Consulta: 24 agost 2022].
* ↑ Daly, Helen. «Who is Lady Laena Velaryon in House of the Dragon and who plays her?», 19-09-2022. [Consulta: 11 novembre 2022].
* ↑ Milo. «RUMOR: Savannah Steyn To Play Young Ahsoka In Disney+ Series», 18-10-2022. [Consulta: 28 desembre 2022].
* ↑ Selcke, Dan. «House of the Dragon star may play young Ahsoka Tano», 23-12-2022. [Consulta: 28 desembre 2022].
# Cal·listònic

Cal·listònic (en llatí Callistonicus, en grec antic Καλλιστόνικος) fou un escultor grec nascut a Tebes.
Pausànies el menciona i diu que va fer una estàtua de Tique, la deessa de la Fortuna portant al deu de les riqueses Plutos. La cara i les mans de la imatge les va fer l'escultor atenenc Xenofont.

## Referències

* ↑ Callistonicus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 577
# Papir 127

El papir 127 (amb la numeració Gregory-Aland) és una còpia d'una petita part del Nou Testament en grec antic. És un manuscrit papir de les Fets dels Apòstols.

## Descripció

Els textos que han sobreviscut dels Fets són els versets 10: 32-35, 40-45; 11: 2-5, 30; 12: 1-3, 5, 7-9; 15: 29-31, 34-36, (37), 38-41; 16: 1-4, 13-40; 17: 1-10, i es troben en un estat fragmentari. El manuscrit paleogràficament ha estat assignat al segle V (INTF). Està escrit en dues columnes per pàgina, entre 22 i 26 línies per pàgina (originalment).

## Referències

* ↑ P. Oxy. LXXIV 4968 Oxyrhynchus Online
* ↑ «Liste Handschriften». Institute for New Testament Textual Research. [Consulta: 27 agost 2011].

## Enllaços externs

* Continuation List Institute for New Testament Textual Research, Universitat de Münster. Recuperat el 29 de març del 2010
* P.Oxy. LXIV 4968 de la Papirologia a Oxford "POxy: Oxyrhynchus Online"
* G. Gäbel, "El text de P127 (P.Oxy. 4968) i la seva relació amb el text del Codex Bezae", Novum Testamentum 53, 2011, 107-152.
# Lidgerwood

Lidgerwood és una població dels Estats Units a l'estat de Dakota del Nord. Segons el cens del 2000 tenia 738 habitants.

## Demografia

Segons el cens del 2000, Lidgerwood tenia 738 habitants, 345 habitatges, i 207 famílies. La densitat de població era de 431,7 hab./km².
Dels 345 habitatges en un 21,2% hi vivien nens de menys de 18 anys, en un 47% hi vivien parelles casades, en un 7,2% dones solteres, i en un 40% no eren unitats familiars. En el 36,2% dels habitatges hi vivien persones soles el 23,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,79.
Per edats la població es repartia de la següent manera: un 20,7% tenia menys de 18 anys, un 5,7% entre 18 i 24, un 23,3% entre 25 i 44, un 20,1% de 45 a 60 i un 30,2% 65 anys o més.
L'edat mediana era de 45 anys. Per cada 100 dones de 18 o més anys hi havia 97 homes.
La renda mediana per habitatge era de 25.887 $ i la renda mediana per família de 29.464 $. Els homes tenien una renda mediana de 25.000 $ mentre que les dones 16.818 $. La renda per capita de la població era de 14.303 $. Entorn del 8,8% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lidgerwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lidgerwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Plaça de la Creu (Molins de Rei)

La Plaça de la Creu és un conjunt arquitectònic de Molins de Rei (Baix Llobregat). El nom actualli ve donat per la creu que s'alça gairebé al bell mig seu. La creu actual és una reproducció de l'antiga creu de terme, situada estilísticament entre un gòtic tardà i principis del renaixement, ja que va ser destruïda als inicis del segle xix, durant la Guerra del Francès. Les restes de la creu original es conserven al Museu Municipal i és a partir d'elles que se n'ha fet la reproducció, inaugurada l'any 2007, que substitueix una creu moderna alçada l'any 1944.
La plaça l'envolta un sòcol, que correspon a les restes de l'antiga plaça del mercat. L'any 1890, les transaccions de venda es portaven a terme en aquesta plaça, però a cel obert, amb només algun cobert de fusta. A partir d'aquesta data, l'arquitecte municipal Antoni Rovira i Rabasa dissenya un edifici amb parades a l'interior i al seu voltant, un mercat diari que perdurà fins al 1935, data en què va ser enderrocat i s'inaugurà el nou mercat.
A la plaça hi ha uns altres elements significatius, com la llinda de la portalada d'una de les cases, la número 9, on es poden apreciar les restes d'un probable escut de pedra dels Requesens. Es considera que aquesta portalada havia estat una de les entrades als jardins del palau de Requesens.
Dins la plaça hi ha la font del Patufet, que data de 1954, d'un estil figuratiu popular. Representa el personatge del Patufet en fosa de bronze als Tallers Bechini de Barcelona.
Actualment, la plaça és un dels vèrtexs urbanístics entre el carrer Major i el carrer Rafael Casanova, antic camí reial.

## Referències

* ↑ «L'activitat femenina a Molins de Rei». Julia Cabaleiro Manzanedo, Elena Botinas i Montero. [Consulta: 15 maig 2018].
* ↑ «Guia d'espais singulars d'interès turístic». Turisme Molins de Rei. Arxivat de l'original el 28 d’abril 2018. [Consulta: 11 maig 2018].

## Enllaços externs

* Web Oficial Turisme Molins de Rei Arxivat 2018-04-28 a Wayback Machine.
# Crossover (música)

Crossover és un terme anglès que —aplicat a composicions i intèrprets musicals— es refereix a aquells i aquelles que apareixen en diferents llistes d'èxits en les quals mostren diferents gustos musicals, o gèneres musicals., als intèrprets o cançons l'èxit dels quals depassa els límits dels seu públic natural per a abastar mercats que, en principi, no són els seus. Si la segona llista d'èxits en la qual apareix és la de pop (com per exemple la llista Hot 100, no es considera un crossover atès que les llistes de pop només assenyalen la popularitat però no constitueixen un gènere específic.
En alguns contextos el terme pot tenir connotacions negatives, implicant la dissolució o el rebaixament de plantejaments o de les qualitats essencials i distintives d'una música per acomodar-se al gust majoritari, bàsicament per raons comercials. Per exemple, en els primers anys del Rock and roll, moltes cançons originalment interpretades per músics afroamericans van ser reenregistrades per músics blancs (com per exemple Pat Boone) en un estil més atenuat i assequible -sovint canviant elements de la lletra) que no fossin tan directes com les originals. Aquestes versions esdevenien populars per a unes audiències molt més àmplies.
En la mateixa línia el mot a vegades designa la tendència premeditada de la indústria musical a llançar al mercat artistes o cançons ja dissenyats amb una ambigüitat musical concebuda per a entrar amb èxit i de manera simultània en mercats del tot diferents, conformats per públics amb gustos també diversos.
A la pràctica, el crossover sovint és el resultats de la utilització d'una determinada cançó o estil o intèrpret en la banda sonora d'un film. Seria el cas, per exemple del ragtime arran de l'ús de The entertainer de Scott Joplin al films El cop (1973) o el fet que la música atonal, prou minoritària entre els amants de la música clàssica té un altre tipus de públic seguidor a partir de la seva utilització massiva en films i sèries de televisió per representar una amenaça que s'apropa, tal com ha fet notar Charles Rosen.

## Referències

* ↑ Lonergan, Hit Records, 1950-1975, p. vi: "These [Country & Western and Rhythm & Blues], and the somewhat newer Adult Contemporary charts, occasionally exhibited what are called 'crossover' hits, when a Pop, C&W, or R&B star would have a hit that also charted on one or more of the other lists.
* ↑ Rodríguez, Andrés (1999) ABC de la música moderna. Madrid. Alianza

## Bibliografia

* Lonergan, David F. Hit Records, 1950-1975. Scarecrow Press, 2004. ISBN 0-8108-5129-6
* Szwed, John F. (2005). Crossovers: Essays On Race, Music, And American Culture. ISBN 0-8122-3882-6.
* Brackett, David (Winter 1994). "The Politics and Practice of 'Crossover' in American Popular Music, 1963-65" The Musical Quarterly 78:4.
* George, Nelson. (1988). The Death of Rhythm & Blues. New York: Pantheon Books.
# Javier y los invasores del espacio

Javier y los invasores del espacio és una pel·lícula espanyola infantil de ciència-ficció en blanc i negre del 1967 dirigida per Guillermo Ziener amb guió de Rafael Henríquez i Carlos Serrano.

## Argument

Un exèrcit d'invasors alienígenes paralitzen la humanitat amb els seus gasos. Només dos nens aconsegueixen salvar-se de l'atac alienígena i amb l'ajuda d'un mico salvaran la humanitat terrestre.

## Repartiment

* Ángel Aranda:
* José María Prada:
* Mayrata O'Wisiedo:
* Manuel Fernández Aranda:
* Inma de Santis: Mabel
* Ramiro Benito:
* Juan Carlos Moreno:
* Antonio Sempere:
* Juanjo Seoane:
* Antonio Taño:

## Producció

Es tracta d'una pel·lícula infantil de baix pressupost rodada a Toledo per un director que no va tornar a rodar llargmetratges. Fou exhibida a la I Setmana Internacional de Cinema Fantàstic i de Terror Va suposar el debut del director de fotografia José Luis Alcaine i de l'actriu Inma de Santis, tot i que les crítiques li foren adverses.

## Crítiques

| « | «Film ridícul: sembla ser que fins al seu director es va adonar i en observar la impotència del tema per a ser tractat seriosament va decidir que tant actors com càmera, etc., fessin el que volguessin». | » |
| — Diario de Mallorca, 4 d'octubre de 1968 |||

## Referències

* ↑ El programa de la Semana de Cine Fantástico de Sitges, La Vanguardia, 29 de setembre de 1968
* ↑ Ovnis sobre Toledo a finales de los años sesenta, La Tribuna de Toledo, 20 de juliol de 2020
# Estratotip Global de Límit

Els Estratotips Globals de Límit (EGL) (en anglès: Global Boundary Stratotype Section and Point, GSSP) són acords internacionals que defineixen els límits existents entre dos estadis geològics, sense deixar la possibilitat que entre ells hi hagi un buit o un encavalcament. Serveixen com a secció de referència per a una frontera particular en l'escala de temps geològics.
Els EGL s'estableixen per Comissió Internacional d'Estratigrafia (ICS) i la Unió Internacional de les Ciències Geològiques (UISG) n'elabora les convencions internacionals. En els mapes estratigràfics, l'EGL sovint s'indica amb el símbol GSSP.
La majoria, però no tots, dels EGL estan basats en canvis paleontològics. Normalment es descriuen el EGL en termes de transició entre diferents estatges faunístics, però s'han descrit més estatges que EGL. La definició d'EGL començà l'any 1977. Cap a l'any 2004, 45 dels 96 EGL requerits havien estat aprovats.

## Acords sobre EGL

L'EGL Precambrià-Cambrià que es troba a Fortune Head, (illa de Terranova) és un EGL típic. Està establert per la primera aparició dels fòssils Treptichnus pedum, que es troba arreu del món.
Una vegada que s'ha arribat a un acord respecte a un EGL, s'hi posa una marca, com per exemple, un clau daurat (golden spike) per marcar el límit precís de cara als geòlegs del futur. El primer límit estratigràfic establert fou el de l'any 1977 que identificava el límit Silurià-Devonià amb una placa de bronze a la localitat de Klonk, a Txèquia.

## EEEG

Com que la definició dels EGL depèn de trobar seccions geològiques ben conservades i identificar els esdeveniments clau, aquesta tasca esdevé més difícil quan es va més enrere en el temps. Abans de 630 milions d'anys enrere, les fronteres de l'escala geològica simplement es fixen per referència amb dates fixes, conegudes com a Edats Estratigràfiques Estàndard Globals ("Global Standard Stratigraphic Ages").

## Bibliografia

* Hedberg, H. D. (editor). International stratigraphic guide: A guide to stratigraphic classification, terminology, and procedure (en anglès). Nova York: John Wiley and Sons, 1976.
* «Taula Cronostratigràfica Internacional v. 2013/01» (PDF). Comissió Internacional d'Estratigrafia.
* «GSSP Table - All Periods» (en anglès). Geologic TimeScale Foundation.
* USA National Park Service Arxivat 2008-09-23 a Wayback Machine.
* Washington State University Arxivat 2011-07-26 a Wayback Machine.
* Web Geological Time Machine
* Eon or Aeon Arxivat 2010-06-18 a Wayback Machine., Math Words - An alphabetical index Arxivat 2010-07-24 a Wayback Machine.

## Enllaços externs

* The Global Boundary Stratotype Section and Point (GSSP): overview
* Chart of The Global Boundary Stratotype Sections and Points (GSSP): chart
* Table of Global Boundary Stratotype Sections and Points (GSSPs) with links to summary pages for each one: chart
* Geotime chart displaying geologic time periods compared to the fossil record - Deals with chronology and classifications for laymen (not GSSPs)
# Calderona

La Calderona és una comarca del País Valencià que actualment està repartida entre les comarques administratives del Camp de Morvedre i el Camp de Túria. Hi formaven part els municipis actuals Albalat dels Tarongers, Alfara de la Baronia, Algar de Palància, Algímia d'Alfara, Estivella, Gilet, Petrés, Segart, Torres Torres (part del Camp de Morvedre), i Marines, Nàquera, Olocau de Carraixet, i Serra de Portaceli (part del Camp de Túria). Apareix al mapa de comarques d'Emili Beüt "Comarques naturals del Regne de València" publicat l'any 1934. Històricament, se sol utilitzar este topònim (juntament al de "Alt Carraixet") per a la subcomarca històrica integrada per Bétera, Serra, Nàquera, Olocau, Marines i Gàtova, estretament lligada al Camp de Llíria però amb una idiosincràsia pròpia.
La serra Calderona és l'indret més conegut de la comarca.
# Parrotspitze

El Parrotspitze o Punta Parrot (en italià) és una muntanya de 4.432 metres que es troba entre les regions d'Aosta a Itàlia i Valais a Suïssa.

## Referències

* ↑ «Llista dels 4.000 UIAA» (pdf). UIAA.

## Enllaços externs

* «Camptocamp.org». [Consulta: 17 desembre 2010].
* «Summitpost.com» (en anglès). [Consulta: 17 desembre 2010].
* «The Fourthousanders of the Alps» (en anglès). [Consulta: 17 juny 2012].
Quatremils dels Alps :
Alps
Quatremils
categoria :
# Žydrūnas Ilgauskas

Žydrūnas Ilgauskas ( escolteu-ne la pronunciació en ogg) (5 de juny de 1975, Kaunas, Lituània) és un jugador de basquetbol de l'NBA que milita als Cleveland Cavaliers. Mesura 2,21 metres i pesa 108 kg, la seua posició natural és la de pivot i vesteix el dorsal número 11.
Seleccionat pels Cleveland Cavaliers en la 20a posició de la 1a ronda al Draft de 1996 procedent del BC Aisčiai-Atletas, club de basquetbol de Lituània. També és jugador de la selecció nacional.

## Enllaços externs

* NBA.com - Perfil del jugador
# Districte de Setúbal

El Districte de Setúbal és un districte portuguès, dividit entre les províncies tradicionals d'Estremadura i Baix Alentejo. Limita al nord amb el Districte de Lisboa i amb el Districte de Santarém, a l'est amb el Districte d'Évora i amb el Districte de Beja, al sud amb el Districte de Beja i a oest amb l'oceà Atlàntic. Àrea: 5064 km² (8è major districte portuguès). Població resident (2001): 788 459. Seu del districte: Setúbal.

## Subdivisions

El districte de Setúbal se subdivideix en els següents 13 municipis:
* Alcácer do Sal
* Alcochete
* Almada
* Barreiro
* Grândola
* Moita
* Montijo
* Palmela
* Santiago do Cacém
* Seixal
* Sesimbra
* Setúbal
* Sines

## poblacios principals

Almada, Setúbal, Barreiro, Montijo, Seixal, Amora (en el municipi de Seixal), Sines

## Enllaços externs

* Mapa del districte de Setúbal Arxivat 2006-01-16 at the Portuguese Web Archive
# Croix

«Croix» té aquests significats:
* Toponímia:
** Croix (cantó de Croix) municipi prop de Lilla i Roubaix al departament del Nord (regió dels Alts de França)
** Croix (Territori de Belfort), municipi francès al departament del Territori de Belfort (regió de Borgonya - Franc Comtat, França)
** Croix-Caluyau, municipi al departament del Nord (Alts de França)
** Croix-Chapeau, municipi al departament del Charente Marítim (regió de Nova Aquitània, França)
** Croix-Fonsomme, municipi al departament de l'Aisne (Alts de França)
** Croix-Mare, municipi al departament del Sena Marítim (regió de Normandia)
** Croix-Moligneaux, municipi al departament del Somme (Alts de França)
** Croix-en-Ternois, municipi al departament del Pas de Calais (Alts de França)
** Petit-Croix, municipi al departament del Territori de Belfort (Borgonya - Franc Comtat)
* Biografies:
** Adam de Croix (Chicago, 1970), artista contemporani estatunidenc
** Susanna de la Croix (La Haia, 1756 – 1789), pintora neerlandesa